Alaquàs inicia els actes en honor a Sant Francesc de Paula
03/04/2008 16:20:00

# Alaquàs inicia els actes en honor a Sant Francesc de Paula

*   03/04/2008 16:20:00
*   [Imprimir](#)
*   Compartir
*    https://www.alaquas.org/documento.asp?id\_do=10420

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10420%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20els%20actes%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10420/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10420/10420_Form_4.jpg)](https://www.alaquas.org/ficheros/documentos/2008/2/10420/10420_Form_10.jpg "<a href='https://www.alaquas.org/ficheros/documentos/2008/2/10420/10420_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia els actes en honor a Sant Francesc de Paula</a>")

Aquest cap de setmana tindran lloc els actes religiosos en honor al patró de la ciutat

L'Orde Mínima Seglar i l'associació cultural Penya El Foc 2000 organitzen un any més la festivitat en honor a Sant Frances de Paula amb diversos actes que cobren enguany especial rellevància tenint en compte que es celebra el V Centenari de la mort del patró de la ciutat.

La celebració central tindrà lloc el diumenge a partir de les 10 del matí amb el tradicional trasllat de la imatge del sant. El recorregut s'iniciarà al passatge Amadeo Aguilar Laborda, on es troba la capella i passarà pel carrer Maria Antonia de Oviedo i carrer Perolers fins arribar a la Parròquia de la Mare de Déu de l'Olivar, on es celebrarà la missa solemne cantada per l'Orfeó Polifònic d'Alaquàs.

A continuació es realitzarà una cercavila de dolçaines que finalitzarà al carrer Beat Gaspar de Bono, amb l'habitual ofrena de flors al retaule ceràmic del Beat amb la col·laboració dels representants de l'associació El Clau de València.

Els actes festius continuaran al Castell d'Alaquàs amb la inauguració d'una exposició sobre Sant Francesc de Paula, preparada amb motiu del Centenari. Per la nit es celebrarà la tradicional processó amb les imatges de Sant Francesc de Paula i del Beat Gaspar de Bono.

La festa de Sant Francesc de Paula, que va morir l'any 1507, ha sigut organitzada històricament per l'Orde Mínima Seglar d'Alaquàs. Dos components han protagonitzat sempre aquesta celebració: el religiós, que es celebra el tercer diumenge de pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'associació cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Paula venia a completar-se així amb els tradicionals actes festius i lúdics. Després de la celebració de la festa pròpiament dita aquest cap de setmana, Alaquàs acollirà el cap de setmana que ve, una edició més de la tradicional Fira del Porrat. La inauguració tindrà lloc el divendres 11 d'abril a les 21 hores i donarà pas a una completa programació en la que hi hauran festes infantils, jocs tradicionals, sopars populars i el tradicional cuinat de calderes d'arròs amb fesols i naps per a tota la població el diumenge 13 d'abril.